ເທີກີ ຊ່ອຍ ຊາວເຄີດໃນອີຣັກ ຂ້າມຊາຍແດນ ເຂົ້າໄປຊ່ວຍຕ້ານຢັນ ກຸ່ມລັດອິສລາມ ໃນຊີເຣຍ 
ການ​ເຄື່ອນ​ໄຫວ​ດັ່ງກ່າວຍັງມີ​ຂຶ້ນ ຫຼັງ​ຈາກ​​ເຮືອບິນ​ບັນທຸກ​ຂອງສະຫະລັດ​ ໄດ້ນຳ​ເອົາ ​ ອາວຸດ​ພ້ອມ​ດ້ວຍ​ລູກ​​ປືນ​ແລະ​ສະບຽງ​ການ​ແພດ ​​ໄປຖິ້ມ​ລົງໃຫ້​ພວກ​ຊາວ​ເຄີ​ດ.
ເທີກີກ່າວວ່າ ຕົນກຳລັງຊ່ອຍຊາວເຄີດໃນອີຣັກ ໃຫ້ຂ້າມຊາຍ ແດນເຂົ້າໄປໃນຊີເຣຍ ເພື່ອໄປຊ່ອຍເຫຼືອພວກນັກລົບຊາວ ເຄີດຢູ່ໃນເມືອງໂຄບານີ ໃນຂະນະທີ່ພວກເຂົາເຈົ້າກຳລັງຕໍ່ສູ້ ເພື່ອຕ້ານຢັນການບຸກຄືບໜ້າ ຂອງພວກຫົວຮຸນແຮງກຸ່ມລັດ ອິສລາມນັ້ນ ລັດຖະມົນຕີຕ່າງປະເທດເທີກີ ທ່ານ Mevlut Cavusoglu ບໍ່ໄດ້ໃຫ້ລາຍລະອຽດເພີ້ມຕື່ມໃນວັນຈັນມື້ນີ້ ເວລາທ່ານຖະ ແຫຼງຕໍ່ບັນດານັກຂ່າວ ກ່ຽວກັບການຊ່ອຍເຫຼືອພວກກຳລັງ ຊາວເຄີດນັ້ນ ການເຄື່ອນໄຫວດັ່ງກ່າວມີຂຶ້ນນຶ່ງມື້ ຫຼັງຈາກປະທານາທິບໍດີເທີກີ ທ່ານ Recep Tayyip Erdogan ກ່າວວ່າ ປະເທດຂອງທ່ານຈະບໍ່ປະກອບອາວຸດ ໃຫ້ພວກນັກລົບຊາວເຄີດ ໂດຍເອີ້ນພວກເຂົາເຈົ້າວ່າ ມີສະຖາ ນະພາບ  ພັກແຮງງານເກີດິສຖານ ທີ່ ທັງເທີກີ ແລະ ສະຫະລັດຖືວ່າເປັນກຸ່ມກໍ່ການຮ້າຍນັ້ນ ນອກນັ້ນ ການເຄື່ອນໄຫວດັ່ງກ່າວຍັງມີຂຶ້ນ ຫຼັງຈາກເຮືອບິນບັນທຸກຂອງສະຫະລັດຫຼາຍ ລຳໄດ້ນຳເອົາ ອາວຸດພ້ອມດ້ວຍລູກປືນແລະສະບຽງການແພດຈາກເຈົ້າໜ້າທີ່ຊາວເຄີດ ໃນອີຣັກ ໄປຖິ້ມລົງໃຫ້ພວກຊາວເຄີດ ທີ່ກຳລັງຕໍ່ສູ້ກັບກຸ່ມຫົວຮຸນແຮງລັດອິສລາມ ໃນເມືອງໂຄບານີ ກົງກັນຂ້າມກັບຊາຍແດນຂອງເທີກີນັ້ນ ບັນດາເຈົ້າໜ້າທີ່ຂັ້ນອາວຸໂສສະຫະລັດບອກນັກຂ່າວວ່າ ປະທານາທິບໍດີ ບາຣັກ ໂອບາມາ ໄດ້ ແຈ້ງໃຫ້ທ່ານ Erdogan ຊາບ ໃນລະຫວ່າງ ການສົນທະນາກັນທາງໂທລະສັບ ໃນວັນ ເສົາຜ່ານມາວ່າ ກອງທັບສະຫະລັດຈະດຳເນີນການຖິ້ມເຄື່ອງຊ່ອຍເຫຼືອເຫຼົ່ານີ້ ບັນດາເຈົ້າໜ້າທີ່ກ່າວວ່າ ສະຫະລັດເຂົ້າອົກເຂົ້າໃຈດີເຖິງ ” ແຕ່ວ່າເວລານີ້ ທັງສອງປະເທດກຳລັງປະເຊີນໜ້າກັບສັດຕູຄົນດຽວກັນ